b'\n_START_ARTICLE_\nPintilie Broker de Asigurare\n_START_SECTION_\nIstoric\n_START_PARAGRAPH_\n\xc3\x8en anul 2006 a fost lansat\xc4\x83 prima versiune a site-ului www.rca-ieftin.ro, primul prin care se putea verifica on-line tariful RCA \xc8\x99i se putea comanda RCA cu livrare la domiciliu._NEWLINE_\xc3\x8en luna octombrie a aceluia\xc8\x99i an, portalul devine operabil pentru public, constituind prima surs\xc4\x83 de informare \xc3\xaen timp real asupra tarifelor de la 8 societ\xc4\x83\xc8\x9bi de asigurare._NEWLINE_\xc3\x8en anul 2007 compania a \xc3\xaenceput extinderea \xc8\x99i prin re\xc8\x9beaua de agen\xc8\x9bii clasice, ajung\xc3\xa2nd \xc3\xaen 2010 la un num\xc4\x83r de 10 agen\xc8\x9bii._NEWLINE_\xc3\x8en iulie 2010 a fost lansat \xc8\x99i portalul www.asiguratorii.ro dedicat tuturor tipurilor de asigur\xc4\x83ri generale._NEWLINE_Pe 2 septembrie 2010, compania a c\xc3\xa2\xc8\x99tigat primul loc la categoria \xe2\x80\x9eServicii \xc8\x99i Turism\xe2\x80\x9d \xc3\xaen cadrul Galei E-commerce 2010, prin site-ul www.rca-ieftin.ro_NEWLINE_\xc3\x8en primele 11 luni ale 2011, Pintilie Broker de Asigurare a intermediat online, prin site-urile www.rca-ieftin.ro \xc8\x99i www.asiguratorii.ro mai mult de 35.000 de asigur\xc4\x83ri RCA, cu 85% mai multe comparativ cu aceea\xc8\x99i perioad\xc4\x83 a anului anterior, \xc3\xaen condi\xc8\x9biile \xc3\xaen care pia\xc8\x9ba de profil a \xc3\xaenregistrat o sc\xc4\x83dere de 17,5%._NEWLINE_\xc3\x8en vara anului 2012, magazinul online rca-ieftin.ro a primit certificarea Trusted.ro \xe2\x80\x93 Programul Na\xc8\x9bional pentru Certificarea Magazinelor Online, \xc3\xaen urma verific\xc4\x83rii realizate de trei entit\xc4\x83\xc8\x9bi de pe pia\xc8\x9ba de profil: Gala Premiilor eCommerce, Legi-Internet.ro \xc8\x99i Asocia\xc8\x9bia pentru Protec\xc8\x9bia Consumatorilor din Rom\xc3\xa2nia._NEWLINE_\xc3\x8en 2012, compania de\xc8\x9bine un num\xc4\x83r de 7 agen\xc8\x9bii \xc3\xaen Bucure\xc8\x99ti: Berceni Grand Arena, Afi Cotroceni, Dristor, Rahova, Obor, Autovit \xc8\x99i Domenii._NEWLINE_\xc3\x8en anul 2014 magazinul online rca-ieftin.ro a fost denumit Pint.ro'